CELEX: 52021DP0064
Language: hu
Date: 2021-03-09 00:00:00
Title: Az Európai Parlament határozata a Covid19-világjárvány és az azzal kapcsolatos intézkedések által a gyümölcs- és zöldség-, valamint a borágazatban okozott piaci zavarok kezelése érdekében az 1308/2013/EU európai parlamenti és tanácsi rendelet egyes rendelkezéseitől eltérő rendkívüli, ideiglenes intézkedésekről szóló (EU) 2020/592 felhatalmazáson alapuló rendelet módosításáról szóló, 2021. január 28-i (EU) 2021/95 felhatalmazáson alapuló bizottsági rendelettel szembeni kifogás mellőzésére (C(2021)00368 – 2021/2531(DEA))

2021.11.24.   
            
            
               HU
            
            
               Az Európai Unió Hivatalos Lapja
            
            
               C 474/169
            
         
      P9_TA(2021)0064
      Felhatalmazáson alapuló jogi aktussal szembeni kifogás mellőzése: a Covid19-világjárvány és az azzal kapcsolatos intézkedések által a gyümölcs- és zöldség-, valamint a borágazatban okozott piaci zavarok kezelése
      Az Európai Parlament határozata a Covid19-világjárvány és az azzal kapcsolatos intézkedések által a gyümölcs- és zöldség-, valamint a borágazatban okozott piaci zavarok kezelése érdekében az 1308/2013/EU európai parlamenti és tanácsi rendelet egyes rendelkezéseitől eltérő rendkívüli, ideiglenes intézkedésekről szóló (EU) 2020/592 felhatalmazáson alapuló rendelet módosításáról szóló, 2021. január 28-i (EU) 2021/95 felhatalmazáson alapuló bizottsági rendelettel szembeni kifogás mellőzésére (C(2021)00368 – 2021/2531(DEA))
      (2021/C 474/22)
      
         Az Európai Parlament,
      
                  —
               
               
                  tekintettel az (EU) 2021/95 felhatalmazáson alapuló bizottsági rendeletre (1),
               
            
                  —
               
               
                  tekintettel a Mezőgazdasági és Vidékfejlesztési Bizottság által a Bizottsági Elnökök Értekezletének elnökéhez intézett, 2021. február 24-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel az 1308/2013/EU európai parlamenti és tanácsi rendeletre (2) és különösen annak 219. cikke (1) bekezdésére és 228. cikkére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Mezőgazdasági és Vidékfejlesztési Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2021. március 9-én járt le – nem érkezett kifogás,
               
            
                  A.
               
               
                  tekintettel erre a rendkívül súlyos piaci zavarra és arra, hogy többek között a borágazatban több nehéz körülmény is fennáll abból fakadóan, hogy az Egyesült Államok 2019 októberében vámot vetett ki az uniós borok behozatalára, és amelyek a Covid19-világjárvány miatt jelenleg érvényben lévő korlátozó intézkedések miatt továbbra is fennállnak, valamennyi tagállam mezőgazdasági termelői rendkívüli nehézségekkel szembesültek a támogatási programok keretében végrehajtott műveletek tervezése, végrehajtása és alkalmazása során;
               
            
                  B.
               
               
                  mivel ezen együttes körülmények példátlan jellegének fényében a Bizottság 2020. április 30-án elfogadta az (EU) 2020/592 felhatalmazáson alapuló bizottsági rendeletet (3), amely a Covid19-világjárvány által a gyümölcs- és zöldségágazatban, valamint a borágazatban okozott piaci zavarok kezelése érdekében rugalmassági mechanizmusokról és az 1308/2013/EU rendelet egyes rendelkezéseitől való eltérések engedélyezéséről rendelkezik;
               
            
                  C.
               
               
                  mivel ezen intézkedések hasznosságának ellenére a borágazatban nem állt helyre a kereslet és kínálat egyensúlya, és a jelenlegi Covid19-világjárvány miatt várhatóan erre rövid és középtávon valószínűleg nem is kerül sor;
               
            
                  D.
               
               
                  mivel a Covid19-világjárvány előreláthatólag a 2021. évi pénzügyi év jelentős részében is folytatódni fog, a Bizottság az (EU) 2021/95 felhatalmazáson alapuló rendeletben azt javasolta, hogy 2021. október 15-ig hosszabbítsák meg az (EU) 2020/592 felhatalmazáson alapuló rendeletben meghatározott intézkedések alkalmazását;
               
            
                  E.
               
               
                  mivel e folyamatos rugalmassági mechanizmusok és eltérések gyors végrehajtása elengedhetetlen ahhoz, hogy ezek hatékonynak és eredményesnek bizonyuljanak a támogatási programok működtetésével kapcsolatos nehézségek kezelésében, a további gazdasági veszteségek megelőzésében, valamint a borágazatban a piaci helyzet és az ott jelentkező zavarok kezelésében;
               
            
               
                  1.
               
               
                  kijelenti, hogy nem emel kifogást az (EU) 2021/95 felhatalmazáson alapuló rendelettel szemben;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 31., 2021.1.29., 198. o.
      
      
         (2)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
      
         (3)  A Bizottság (EU) 2020/592 felhatalmazáson alapuló rendelete (2020. április 30.) a Covid19-világjárvány és az azzal kapcsolatos intézkedések által a gyümölcs- és zöldség-, valamint a borágazatban okozott piaci zavarok kezelése érdekében az 1308/2013/EU európai parlamenti és tanácsi rendelet egyes rendelkezéseitől eltérő rendkívüli, ideiglenes intézkedésekről (HL L 140., 2020.5.4., 6. o.).